Χρήστος Χωμενίδης

Ο Χρήστος Α. Χωμενίδης (Αθήνα, 3 Αυγούστου 1966) είναι Έλληνας πεζογράφος.

Βιογραφικό 
Γεννήθηκε στην Αθήνα στις 3 Αυγούστου του 1966 και είναι εγγονός του συνιδρυτή του ΕΑΜ Χρήστου Χωμενίδη και του γραμματέα της Κεντρικής Επιτροπής του ΚΚΕ προπολεμικά Βασίλη Νεφελούδη. Αδελφός της εκ πατρός γιαγιάς του ήταν ο Δημήτρης Γληνός.

Αποφοίτησε από τη Νομική Σχολή του Πανεπιστημίου Αθηνών το 1990 και συνέχισε τις σπουδές του στη νομική στη Ρωσία και στην επικοινωνιολογία στην Αγγλία. Το 1993 εξέδωσε το πρώτο του μυθιστόρημα με τίτλο Το σοφό παιδί. Το συγκεκριμένο βιβλίο έγινε δεκτό με διθυραμβικές κριτικές. Ακολούθησαν άλλα εννέα μυθιστορήματα και τρεις συλλογές διηγημάτων. Δύο μυθιστορήματά του έχουν μεταφραστεί στη γαλλική γλώσσα, ένα στην ιταλική, δύο στην εβραϊκή, όπου Το Σοφό Παιδί βρέθηκε στη λίστα των ευπώλητων του Ισραήλ, ένα στην τούρκικη και μια συλλογή διηγημάτων στη λιθουανική. Το μυθιστόρημά του Νίκη είναι ένα βιβλίο-χρονικό μιάς οικογένειας και παράλληλα ψηφιδωτό της ιστορίας της Ελλάδας στον 20ο αιώνα. Ο Χρήστος Χωμενίδης έχει καταπιαστεί στα γραπτά του με πολλά και ετερόκλιτα θέματα, από τη βιομηχανία του λαϊκού τραγουδιού στη Φωνή μέχρι την προ-ομηρική Ελλάδα στο Λόγια-Φτερά.

Στο μυθιστόρημα "Νίκη" έχει απονεμηθεί το κρατικό βραβείο λογοτεχνίας, το βραβείο του περιοδικού "Αναγνώστης" και το βραβείο αναγνωστών "Public". Τον Δεκέμβριο του 2021, στη "Νίκη" απονεμήθηκε το "Prix du livre Européen", "Ευρωπαϊκό Βραβείο Μυθιστορήματος".    

Στο μυθιστόρημα "Ο Φοίνικας" έχει απονεμηθεί το βραβείο αναγνωστών "Public".  

Ο Χρήστος Χωμενίδης έχει αρθρογραφήσει σε δεκάδες εφημερίδες και περιοδικά, με πιό πρόσφατες την εβδομαδιαία του συνεργασία με Τα Νέα και με το Capital. Από το 2002 μέχρι το 2010 διατηρούσε επίσης καθημερινή εκπομπή στο ραδιόφωνο. Από την άνοιξη του 2020, κάνει πόντκαστ στην πλατφόρμα pod.gr

Στο ελληνικό δημοψήφισμα του 2015 είχε ταχθεί υπέρ του «Ναι».

Ζει και εργάζεται στην Αθήνα. Μιλάει αγγλικά και ρωσικά.

Εργογραφία

Μυθιστορήματα 
 Το σοφό παιδί (εκδ. «Εστία», 1993), ISBN 9789600504828
 Το ύψος των περιστάσεων (εκδ. «Εστία», 1995), ISBN 9789600506624
 Η φωνή (εκδ. «Εστία», 1998), ISBN 9789600508147
 Υπερσυντέλικος (εκδ. «Εστία», 2003), ISBN 9789600510782
 Το σπίτι και το κελλί (εκδ. Πατάκη, 2005), ISBN 9789601618036
 Λόγια-Φτερα (εκδ. Πατάκη, 2009), ISBN 9789601633220
 Ο Κόσμος στα Μέτρα του (εκδ. Πατάκη, 2012), ISBN 9789601644158 Νίκη (εκδ. Πατάκη, 2014), ISBN 9789601652481
 Νεαρό άσπρο ελάφι (εκδ. Πατάκη, 2016), ISBN 9789601663760
 Ο φοίνικας (εκδ. Πατάκη, 2018), ISBN 9789601678603
Ο Βασιλιάς Της (εκδ. Πατάκη, 2020) ISBN: 978-960-16-8722-3.
Ο Τζίμης στην Κυψέλη (εκδόσεις Πατάκη, 2021) ISBN 9789601698014

 Συλλογές διηγημάτων 
 Δεν θα σου κάνω το χατίρι (εκδ. «Εστία», 1997), ISBN 9789600507461
 Δεύτερη ζωή, (εκδ. «Εστία», 2000), ISBN 9789600509083
 Στη Δευτέρα Παρουσία ας μας βάλουν απουσία (εκδ. Πατάκη, 2010), ISBN 9789601639604
Συλλογές κειμένων
 Όσο πιο δυνατά με έδερνε, τόσο πιο δυνατά του τραγουδούσα (εκδ. Πατάκη, 2017), ISBN 9789601676012

 Μεταφράσεις 
 La jeune sage (Γαλλικά, 1997)
 La hauteur des circonstances (Γαλλικά, 1998)
 La Voix Volee (Γαλλικά, 2001)
 Ιl Bambino Sagio (Ιταλικά, 2000)
 Sirket (Τουρκικά, 2008)
 Petinos Dixos Eleos (Εβραϊκά 2009)
 To Sofo Pedi'' (Εβραϊκά, 2012)
"Niki" (Γαλλικά 2021)

Παραπομπές

Νεοέλληνες λογοτέχνες
Έλληνες μυθιστοριογράφοι
Απόφοιτοι Εθνικού και Καποδιστριακού Πανεπιστημίου Αθηνών